2009ko azaroaren 16an egindako bilkuran, Nafarroako Parlamentuko Eledunen Batzarrak ondoko adierazpena onetsi zuen:

“1. Nafarroako Parlamentuak adierazten du funtzionamendu-autonomiari zor zaion errespetuaren izenean, zeinak gidatu behar baititu autonomia erkidegoetako legebiltzarren arteko harremanak, ezin dela kontuan hartu edo salatu gabe utzi xantaia demokratikoa egiteko ahalegin oro.

2. Nafarroako Parlamentuak uste du lurralde desberdinetan erabakiak hartzeko eta ordezkaritza politikoa gauzatzeko ezarrita dauden legezko prozedurei gorde behar zaien errespetuak ezin duela eraginik izan alderdi politikoei dagokien ordezkaritza demokratikoan.

3. Nafarroako Parlamentuak, ordezkatzen dituen herritarren eta lurralde ordezkaritza sistemaren funtzionamendu egokiaren defentsan, aldarrikatzen ditu legebiltzarren arteko leialtasun instituzionalaren printzipioa eta Senatuak lurralde ordezkapenaren printzipioarekiko errespetua, bai eta alderdi politiko guztiek senatari autonomikoak izendatzeko duten autonomiarekiko errespetua ere, halako moduz non inolako gehiengo politikok ezin izanen baitu autonomia hori urratu.”

